open-index/open-wikipedia-markdown huggingface dataset:
Oligopols

**Oligopols** ( — "nedaudz"; *pōlēs* — "pārdevējs") ir tirgus veids, kurā ir divi vai vairāki pārdevēji. Oligopola gadījumā uzņēmēji (ražotāji) vienojas par savas preces cenu. Konkurentu ieeja šādā tirgū ir ļoti grūta vai pat neiespējama. No uzņēmumiem Latvijā par oligopolajiem uzņēmumiem var minēt "Tele2" , "LMT" un "Bite", "Neste" , "Circle K" un "Lukoil".

Oligopols savukārt ir tāda tirgus struktūra, kurā dažas salīdzinoši lielas firmas ražo/pārdod visas vai lielāko daļu preču/pakalpojumu kādā konkrētā tirgū, jaunu firmu iekļūšanai šajā tirgū ir lieli šķēršļi. Daži oligopoli ražo viendabīgas preces, citi – neviendabīgas. Bieži vien atkarīgi cits no cita. Oligopolam ir raksturīgi nedaudzi pārdevēji, daudz pircēju, tiem ir iespēja iespaidot cenu līmeni, realizējamās produkcijas veids, mēģinājumi sargāt nozari no jaunpienācējiem, bet, ja tādi parādās, centieni tos pakļaut oligopolu ekonomiskajai uzvedībai, centieni izstumt sāncenšus no nozares, slēpta informācija. Ražošanā mēdz būt daudzveidīgas monopolu un oligopolu formas. Vienkāršākās oligopolu formas ir īslaicīgas vienošanās ar visdažādākajiem nosaukumiem: konvencijas, pūli, korneri, karteļi, ringi, sindikāts, trests un citas.

## Oligopolu konkurences metodes
**Oligopolu konkurences metodes** ir:
* konkurenci ietekmē savstarpējā atkarība,
* savstarpējā konkurence var novest pie cenu kara, 
* dažkārt tiem raksturīgas organizatoriskas struktūras, kuru priekšgalā mēdz būt kāds neformāls līderis, kas nosaka cenu līmeni konkrētā tirgus nozarē,
* tiek izmantots kartelis, kurš parasti ir vienošanās, līguma forma, kurā tiek slēgti slepeni līgumi par cenu līmeni, tirgus sadale utt.

## Skatīt arī
* Monopols

## Atsauces
Pieprasījums

**Pieprasījums** ir pircēju vēlēšanās un spēja nopirkt kādu preci. Tā ir situācija, kad pircējam ir gan nauda, gan vēlme nopirkt kādu preci.

Pieprasījums parasti ir atkarīgs no cenas — ja preces cena ir zemāka, pieprasījums pieaug, bet, ja cena pieaug, pieprasījums samazinās. Šī saistība tiek saukta par pieprasījuma likumu. Pieprasījumu ietekmē arī citi faktori, piemēram, patērētāju ienākumi, gaumes un mode, cenu izmaiņas alternatīvajām precēm (aizvietotājiem) vai papildprecēm, patērētāju nākotnes cerības, kā arī demogrāfiskās izmaiņas.

Pieprasījuma elastība raksturo, cik jutīgi patērētāji reaģē uz preces cenas izmaiņām. Preces ar lielu elastību (piemēram, luksusa preces) parasti piedzīvo lielākas izmaiņas pieprasījumā, kad cena mainās, savukārt preces ar zemu elastību (piemēram, pirmās nepieciešamības preces) var izraisīt nelielas izmaiņas pieprasījumā, neskatoties uz cenu svārstībām.

## Ārējās saites
* Nobel Prize Winner Prof. William Vickrey: 15 fatal fallacies of financial fundamentalism – A Disquisition on Demand Side Economics
* "Marshallian Cross Diagrams and Their Uses before Alfred Marshall: The Origins of Supply and Demand Geometry" by Thomas Humphrey (via the Richmond Fed)
* Supply and Demand  book by Hubert D. Henderson at Project Gutenberg.
* Price Theory and Applications by Steven E. Landsburg 
* *An Inquiry into the Nature and Causes of the Wealth of Nations*, Adam Smith, 1776 http://www.gutenberg.net/etext/3300 
* *By what is the price of a commodity determined?*, a brief statement of Karl Marx's rival account http://www.marxists.org/archive/marx/works/1847/wage-labour/ch03.htm
* *The Economic Motivation of Open Source Software: Stakeholder Perspectives*, Dirk Riehle, 2007 http://www.riehle.org/computer-science/research/2007/computer-2007-article.html
* Supply and Demand by Fiona Maclachlan and Basic Supply and Demand by Mark Gillis, Wolfram Demonstrations Project.
Iterzene

**Iterzene** (; izrunā: , agrākais nosaukums *Ütersen*) ir pilsēta Šlēsvigas-Holšteinas zemē Vācijas galējos ziemeļos, aptuveni 30 km uz ziemeļrietumiem no Hamburgas.  Iterzenē dzīvoja  iedzīvotāji. Netālu no Iterzenes tek garām viena no lielākajām Vācijas upēm Elba. Iterzenē atrodas vecākais un lielākais rožu dārzs Ziemeļvācijā.

Iterzene ir tā vieta, no kurienes 1987. gadā Matiass Rusts (*Mathias Rust*) sāka savu vēsturisko lidojumu uz Sarkano laukumu Maskavā.

## Atsauces

## Ārējās saites

* Oficiālā mājaslapa
Niko Hilkenbergs

**Nikolass Hilkenbergs** (; dzimis , Emerihā, VFR) ir vācu autosportists, kurš šobrīd (2025) piedalās Formula 1 čempionātā, pārstāvot *[[Sauber|Kick Sauber-Ferrari]]* komandu.

Niko debitēja kartingos 1997. gadā. 2002. gadā viņš bija vācu junioru čempions un gadu vēlāk viņš izcīnīja Vācijas čempiona titulu. 2005. gadā viņš izcīnīja Formula BMW čempiona titulu. Gadu vēlāk, Vācijas F3 viņš kopvērtējumā ierindojās piektajā vietā. Viņš ir piedalījies arī A1GP sacīkstēs, kur 2006./07. gada sezonā Vācijas komanda izcīnīja titulu. 2007. gadā Hilkenbergs brauca F3 Eirosērijā, kur izcīnīja četras uzvara un kopvērtējumā palika trešais. 2009. gadā kļuva par GP2 čempionu. . gadā pievienojās Formula 1 čempionātam, pārstāvot *[[Williams F1|Williams]]* komandu. Tomēr sezonas beigās viņš tika aizstāts ar Pastoru Maldonado. . gadā viņš bija *[[Sahara Force India|Force India]]* rezerves pilots, bet  viņš tika paaugstināts sacīkšu pilota lomā. . gadā viņš pārstāvēja *[[Sauber]]*, bet nākamajā sezonā atgriezās *Force India*, ko pārstāvēja nākamās trīs sezonas. . gadā viņš pievienojās *[[Renault F1|Renault]]*, tur aizvadot trīs sezonas, pirms . gada sezonas tiekot aizstāts ar Estebanu Okonu. Nākamās trīs sezonas Hilkenbergs bija bez pilnvērtīgas sacīkšu pilota lomas, tomēr vairākkārt aizstāja citus pilotus, esot *[[Racing Point F1 Team|Racing Point]]*, kas vēlāk kļuva par *[[Aston Martin]]*, rezerves pilots — 2020. gadā viņš piedalījās trijās sacīkstēs, aizstājot Serhio Peresu un Lānsu Strolu, bet . gada sezonā aizvadīja divas sacīkstes, aizstājot Sebastiānu Fetelu. . gadā viņš pilnvērtīgi atgriezās Pirmajā formulā, pievienojoties *[[Haas F1|Haas]]* komandai. Šo komandu viņš pārstāvēja divas sezonas. Sākot ar . gada sezonu, viņš pārstāv *[[Sauber]]*, kas no . gada sezonas kļūs par *Audi*. 2025. gada  Hilkenbergs finišēja 3. vietā, savā 239. sacīkstes startā iegūstot karjeras pirmo pjedestālu. *Sauber* komandai šis bija pirmais pjedestāls kopš . gada , kad 3. vietu izcīnīja Kamui Kobajaši. Hilkenbergs kļuva par pilotu, kas ir aizvadījis visvairāk sacīkstes Pirmajā formulā pirms sava pirmā pjedestāla.

Ārpus Pirmās formulas Hilkenbergs ir piedalījies izturības sacīkstēs, 2015. gadā kļūstot par Lemānas 24 stundu sacīkšu uzvarētāju.

Viņa menedžeris ir Villijs Vēbers, bijušais Mihaela un Ralfa Šūmaheru menedžeris.

## Formula 1 rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 - Pašreizējā sezona.
† - Nefinišēja, bet tika klasificēts, jo paveica vismaz 90% distances.

## Atsauces

## Ārējās saites

* Oficiālā mājaslapa ,
Null

Ar ***null*** datorikā saprot vairākus jēdzienus:

* ***Null'' norāde''' ir īpaša [[norāde (datorika)|norāde]], kura ar nodomu nenorāda uz nekādu objektu.

* ***Null* vērtība*' ir nosacīta vērtība, kas ieviesta relācijās lai apzīmētu nezināmu, nederīgu, vai neeksistējošu vērtību. *Null* vērtības nevar tikt pieļautas visām relācijas atribūtu vērtībām, jo unikālās atslēgas esamībai nepieciešama informācija par atslēgu, lai pārbaudītu vai tā jau pastāv vai nē.
ANSI-SPARC arhitektūra

**ANSI-SPARC arhitektūra** (**ANSI/X3/SPARC**) jeb **trīs līmeņu arhitektūra** ir abstrakts dizaina standarts, kas nosaka pamatprincipu, pēc kura iesaka būvēt datu bāzu vadības sistēmas. Tās pamatideja ir konceptuāla shēma, precīzi formulēts uzņēmuma datu apraksts, nomodelēts datu bāzē. Tā attēlo uzņēmuma interešu un prasību entītijas, attiecības, un vērtības, un veido stabilu platformu ārējo shēmu, kuras apraksta tos datus, ko redz programmētāji, transformēšanai uz iekšējos shēmu, kura apraksta datus, kas redzami pašai sistēmai.

## Trīs līmeņi
ANSI-SPARC arhitektūra piedāvā trīs līmeņu organizēšanu trīs līmeņu administrēšanas uzdevumiem, un trīs līmeņu datu apstrādes funkcijām. Arhitektūra ir sadalīta divās daļās, kas darbojas ap datu vārdnīcu: datu apraksta daļa, un datu apstrādes daļa. Katra daļa ir veidota no trim pamatmoduļiem, kas tiek saukti par procesoriem. Tiek specificētas tikai funkcijas, bet ne to implementācijas, tātad arhitektūra ir funkcionāla.

## Lietošanas apsvērumi
ANSI-SPARC struktūra piedāvā vairākas priekšrocības. Tā piedāvā globālu un pilnīgu datu bāzes semantikas aprakstu konceptuālā līmenī. Tā nodrošina pilnu kontroli pār uzglabāšanu, ierakstu izvietošanu un indeksu lietošanu. Ārējās shēmas ir lietotāj-orientētas atvieglo lietojumprogrammas izstrādi. ANSI-SPARC sasniedz datu fizisko un loģisko neatkarības mērķi, tomēr netiek plaši lietota veiktspējas problēmu dēļ.
Erotica

**Erotica** ir amerikāņu dziedātājas Madonnas piektais studijas albums, kuru ierakstu kompānijas Maverick un Sire Records izdeva 1992. gada 20. oktobrī. 2008. gada februārī pasaulē kopumā bija pārdoti aptuveni 5 miljoni albuma kopiju.

## Albuma vēsture
"Erotica" ir konceptalbums, kura galvenās vadlīnijas ir seksualitāte un savstarpējās vīrieša un sievietes attiecības. Katra dziesma atspoguļo seksualitātes dažādus aspektus.

## Dziesmu saraksts

## Singli

## Skatīt arī
* Madonna
* Madonnas albumu diskogrāfija
* Madonnas singlu diskogrāfija

## Ārējās saites
* Madonnas oficiālā mājas lapa
* Madonnas oficiālais myspace.com profils
* Madonnas imdb.com profils
* Madonnas dziesmu vārdu datubāze
* Oficiālā Madonnas fanu mājas lapa
Oracle Database

**Oracle Database** (bieži lietots nosaukums **Oracle DB** vai vienkārši **Oracle**), relāciju datubāzes pārvaldības sistēma (RDBPS), kuru izstrādā Oracle Corporation.

## Vēsture

Vēsturiski Oracle produktiem ir bijuši vairāki versiju numerācijas un nosaukumu veidošanas principi. Sākot ar Oracle 10g versiju, Oracle korporācija sāka standartizēt visu galveno produktu versijas, izmantojot 10g nosaukumu, tomēr daži avoti turpināja atsaukties uz Oracle Lietotņu versiju 11i. 
Sākot no 7. versijas, Oracle versiju numerācijā izmanto sekojošus kodus:
* Oracle7: 7.0.16 — 7.3.4
* Oracle8 Database: 8.0.3 — 8.0.6
* Oracle8i Database 1. laidiens : 8.1.5.0 — 8.1.5.1
* Oracle8i Database 2. laidiens: 8.1.6.0 — 8.1.6.3
* Oracle8i Database 3. laidiens: 8.1.7.0 — 8.1.7.4
* Oracle9i Database 1. laidiens: 9.0.1.0 — 9.0.1.5
* Oracle9i Database 2. laidiens: 9.2.0.1 — 9.2.0.8
* Oracle Database 10g 1. laidiens: 10.1.0.2 — 10.1.0.5
* Oracle Database 10g 2. laidiens: 10.2.0.1 — 10.2.0.3
* Oracle Database 11g 1. laidiens: 11.1.0.6 — 11.1.0.7
* Oracle Database 11g 2. laidiens: 11.2.0.1

*Oracle Administratora Rokasgrāmata* (*Oracle Administrator's Guide*) sniegta plašāka informācija par versiju numerāciju. Oracle korporācija piedāvā tabulu, kurā apkopoti pēdējās ielāpu kopas konkrētām versijām, operētājsistēmām un aparatūras arhitektūrām .

## Platformas

Pirms Oracle 9i izlaišanas, Oracle korporācija pielāgoja datubāzes sistēmu plašam platformu spektram. Pēdējā laikā Oracle korporācija koncentrējusies uz mazāku operētājsistēmu un platformu spektru.

Oracle 10g datubāzei ir sekojošu operētājsistēmu un platformu kombināciju atbalsts:

* Apple Mac OS X Server: PowerPC
* HP HP-UX: PA-RISC, Itanium
* HP Tru64 UNIX: Alpha
* HP OpenVMS: Alpha, Itanium
* IBM AIX5L: IBM POWER
* IBM z/OS: zSeries
* Linux: x86, x86-64, PowerPC, zSeries, Itanium
* Microsoft Windows: x86, x86-64, Itanium
* Sun Solaris: SPARC, x86, x86-64

## Tirgus pozīcija

Relāciju datubāzu tirgū Oracle Database sacenšas ar tādiem komerciāliem produktiem, kā IBM DB2 UDB un Microsoft SQL Server. Oracle un IBM sacenšas par datubāzu tirgu uz UNIX un Linux platformām, kamēr Microsoft dominē datubāzu tirgū uz Microsoft Windows platformām.

## Atsauces

## Ārējās saites
* "Oracle Database 11g"
* "Informācija par Oracle datubāzi latviski"
Elektronegativitāte

**Elektronegativitāte** ir atoma fundamentāla ķīmiska īpašība, kas kvantitatīvi raksturo molekulas sastāvā esoša atoma spēju piesaistīt elektronus. Elektronegativitāti mēdz apzīmēt ar grieķu burtu **χ**. Elektronegativitāti izsaka kā vidējo aritmētisko no atoma jonizācijas enerģijas un elektrontieksmes.

## Vēsture
Atomu elektronegativitātes jēdzienu ieviesa amerikāņu ķīmiķis Lainuss Polings, lai izskaidrotu faktu, ka ķīmiskās saites enerģija starp divu dažādu elementu atomiem (A - B) vispārīgā gadījumā ir lielāka nekā vidējais ģeometriskais no saišu enerģijām starp attiecīgo elementu vienādiem atomiem (A - A un B - B). Polings ieviesa atomu relatīvo elektronegativitāšu skalu, kur vislielākā elektronegativitāte piemīt fluoram (apmēram 4). Mazākā elektronegativitāte (0,7) ir francijam kā elementam, kas elektronus ļoti viegli atdod, nevis pievieno.

## Ķīmisko elementu elektronegativitātes


Periodiskā tabula ar Polinga skalas elektronegativitātēm (jo sarkanāka elementa rūtiņas krāsa, jo lielāka elektronegativitāte). Pelēkā krāsā elementi, kas neveido savienojumus, vai to atomi ir pārāk nestabili, lai veidotu izpētāmus savienojumus.

## Skatīt arī

* Elektrontieksme
* Jonizācijas enerģija
Čukču pussala

**Čukču pussala** () ir pussala Āzijas pašos ziemeļaustrumos Čukotkas autonomajā apvidū. Nosaukums cēlies no pussalu apdzīvojošās tautas čukčiem (senākais krieviskais nosaukums čukčiem bija *чукоч*&nbsp;— *čukoč*).

Čukču pussalu no ziemeļiem apskalo Austrumsibīrijas un Čukču jūras, no dienvidiem&nbsp;— Beringa jūra. Beringa šaurums atdala Čukču pussalu no Sjūarda pussalas Aļaskā un vienlaicīgi Āziju no Amerikas. Galējais pussalas austrumu punkts Dežņova rags vienlaikus ir arī galējais Āzijas sauszemes punkts. Klimats ir skarbs, piekrastē ir piejūras klimats, iekšējos rajonos&nbsp;— krasi kontinentāls. Ziemas ilgums apmēram 10 mēneši.

## Ārējās saites

* Čukotkas ģeogrāfija
Komunikatīvās kompetences

**Komunikatīvās kompetences** pamatā ir skolēna prasme izmantot zināšanas par valodu, saprast un lietot valodu atbilstoši situācijai, kurā notiek sazināšanās. Komunikatīvās kompetences saturu kritiski komunikatīvajā modelī veido izvērtējot komunikatīvās kompetences un valodas funkcijas, kas nepieciešamas dažādos amatos un profesijās, svarīgi ievērot, kuras komunikatīvās kompetences ir specifiskas, saistītas ar konkrēto profesiju vai amatu un kuras ir vispārējās kompetences.
Komunikatīvās kompetences un valodas funkcijas, kas nepieciešamas dažādos amatos un profesijās, svarīgi ievērot, kuras komunikatīvās kompetences ir specifiskas, saistītas ar konkrēto profesiju vai amatu un kuras ir vispārējās kompetences.

## Skatīt arī
* Kompetenču pieeja
* Kompetenču modelis
* Kompetenču novērtēšana
Oracle

***Oracle*** var būt:
* *[[Oracle Arena]]* — daudzfunkcionālā halle Oklendā, Kalifornijā, ASV;
* *[[Oracle Corporation]]* — programmatūras izstrādes uzņēmums ASV;
* ''Oracle'' datubāze — datubāžu pārvaldības sistēma.
Asamiešu valoda

**Asamiešu valoda** (অসমীয়া *Ôxômiya*) () ir viena no Indoeiropiešu saimes valodām un tajā runā Indijas Asamas štata tauta asamieši. Tā ir arī Asamas oficiālā valoda. Asamiešu valodā runā arī citos Indijas ziemeļaustrumu štatos un teritorijās.

## Skatīt arī
* Indijas valodas

## Ārējās saites

* Asamiešu-angļu vārdnīca (1867)
* Angļu-asamiešu tiešsaistes vārdnīca
* Asamiešu valoda un literatūra
* Asamiešu valodas paraugi 
* Ethnologue par asamiešu valodu
* Xophura - asamiešu rakstu paraugi
* Asamiešu valoda  - UCLA Fonētikas dati
Plātne

**Plātne** ir telpiska figūra, kurai viens no trim lielumiem (garums, biezums vai platums) ir salīdzinoši mazs ar pārējiem diviem lielumiem. Plātnēm parasti ir plakanas virsmas.

**Plātnes** var būt:
* koka plātne
* kokskaidu plātne
* kokšķiedru plātne
* tektoniskā plātne

## Skatīt arī
* platforma
Avāru valoda

**Avāru valoda** (pašnosaukums: *магарул мац* () — ‘kalnu valoda’ vai *авар мац* () — ‘avāru valoda’) ir viena no Dagestānas galvenajām sadzīves valodām. Izplatīta arī pierobežā Azerbaidžānā.

## Ārējās saites

* Ethnologue par avāru valodu
* Avāru valodas kursi (franču val.)
* G.Madijeva Avāru valoda
Baškīru valoda

**Baškīru valoda** (*башҡорт теле*, *bašqort tele*, ) ir tjurku valoda, kas pieder pie kipčaku valodu zara. Tajā lielākoties runā Pieurālu tauta baškīri. Visradnieciskākā ir tatāru valoda, ar ko ir daļējas fonētiskas un gramatiskas atšķirības. Baškīru valodā izšķir trīs dialektus — dienvidu, austrumu un ziemeļrietumu dialektu. Pēdējo daļa lingvistu uzskata par tatāru, nevis baškīru valodas daļu.

Baškīru valoda ir oficiālā un viena no sadzīves valodām Krievijas republikā Baškortostānā. Izplatīta arī Čeļabinskas, Orenburgas, Tjumeņas, Sverdlovskas, Kurgānas, Samaras un  Saratovas apgabalā, kā arī Permas novadā, Tatarstānā un Udmurtijā. 2010. gadā bija aptuveni 1,25 miljoni baškīru valodas pratēju no kuriem, pēc 2010. gada tautas skaitīšanas datiem, Krievijā dzīvoja 1,15 miljoni baškīru valodas pratēju. No tiem 85% bija baškīri, 11% — tatāri, gandrīz 2% krievi.

## Atsauces

## Ārējās saites

* ''Swadesh'' saraksts baškīru valodā
* "Bashinform" ziņu aģentūra
* "Bashkortostan" avīze
* "Uralbatirs" (eposs)
* Baškīru tautas dziesmas
Mehāniskais spriegums

250px|thumb|Klints plaisas, kuras radušās mehāniskā sprieguma iedarbībā.

**Mehāniskais spriegums** ir fizikāls lielums, kurš raksturo ārējo spēku iedarbībā ķermenī radušos iekšējos spēkus. Pēc būtības spriegums ir spēka daudzums, kas darbojas uz laukuma vienību. Sprieguma mērvienība ir paskāls.

## Sprieguma aprēķināšana

Mehānisko spriegumu vienkāršotā variantā var aprēķināt pēc šādas formulas:

:  \sigma = \frac{F}{S} \ 
::: kur
::::  \sigma \  ir spriegums (mērvienība: paskāls)
::::  F \  ir elastības spēks (mērvienība: ņūtons)
::::  S \  ir sķērsgriezuma laukums (mērvienība: kvadrātmetrs)

## Sprieguma tenzors

Lai pilnīgāk aprakstītu mehānisko spriegumu (arī gadījumos, kad uz aplūkojamo objektu pa dažādām asīm iedarbojas dažādi spēki), cietvielu mehānikā lieto sprieguma tenzoru, kas raksturo gan stiepi / spiedi, gan bīdi, gan vērpi, pat rotāciju pa visām trim asīm (trīsdimensionālam objektam). Sprieguma tenzors ir 3x3 matrica, kas iekļauj pielikto spēku normāles, kas izvietotas pa matricas diagonāli, un tangensiālās komponentes (sauktas arī par bīdes vektoriem). Ja pretējie pielikto spēku bīdes vektori ir vienādi, var uzskatīt, ka ķermenis nerotē. Pieņemot, ka rotācija nenotiek, unikālas paliek tikai 6 matricas komponentes (3 normāles un 3 bīdes vektori), kuras secīgi uzrakstītas rindā sauc par Voigta notāciju (par godu vācu fiziķim Voldemāram Voigtam (1850-1919)).

Analoģiski sprieguma tenzoram eksistē arī deformāciju tenzors, kas analoģiski raksturo ķermeņa deformāciju trīsdimensiju telpā. Izmantojot abus tenzorus, ir iespējams izvest Huka likumu trīs dimensijās.

## Ārējās saites
Armēņu valoda

**Armēņu valoda** (հայերեն, **, ) ir indoeiropiešu saimes valoda, kurā galvenokārt runā armēņi, tostarp ievērojamā daļa armēņu diasporas visā pasaulē. Lai arī tā ir vienīgā valoda savā indoeiropiešu valodu atzarā, šis atzars atrodas starp slāvu, grieķu un irāņu valodu atzariem. Armēnijā tā ir valsts valoda. Armēņu valodu prot ap 6,7 miljoniem cilvēku. Tās pierakstīšanai izmanto armēņu alfabētu, ko 405. gadā radīja mūks un valodnieks Mesrops Maštocs.

Armēņu valodai ir divi literārie varianti:
* austrumarmēņu valoda, ko izmanto Aizkaukāzā (Armēnijā, Kalnu Karabahā, Gruzijā) un pēcpadomju valstīs;
* rietumarmēņu valoda, ko tagad galvenokārt lieto armēņi Turcijā, Libānā un vairākās citās valstīs, to māca skolās un armēņu diasporas speciālās izglītības iestādēs.

## Armēņu alfabēts

Armēņu alfabētu 405. gadā izviedoja armēņu mūks Mesrops Maštocs. Sākotnēji bija 36 burti, bet divi burti tika pievienoti vēlāk, viduslaikos.











## Atsauces

## Ārējās saites

* Ethnologue par armēņu valodu
* Armēņu alfabēts
* Tiešsaistes armēņu vārdnīca
* Armēņu valoda
* Armēņu valodas materiāli
Adaptācijas-inovācijas teorija

**Adaptācijas-inovācijas teoriju** ir izveidojis un attīstījis Maikls Kirtons (*Michael J Kirton*). Adaptācijas-inovācijas teorija ir sociālo zinātņu teorija, kas skaidro problēmu risināšanas veidus un paņēmienus indivīdu grupās un organizācijās. 

Problēmu risināšanas orientācijas tiek aplūkotas kā nemainīgas personības sastāvdaļa, kas raksturo savstarpējās attiecības starp indivīda personību, viņa ikdienas lomām un atbildībām. Teorija ir veidota kognitīvo teoriju perspektīvā, pieņemot uzskatu, ka problēmu risināšanā, organizācijās pastāv divas stratēģijas- inovācija un adaptācija. 
Tātad problēmu risināšanas procesā pastāv adaptīvs stils un adaptatori, kā arī inovatīvs stils un inovatori. 

Organizācijā ir vienlīdz nepieciešami gan inovatori, gan adaptori. Adaptori un inovatori spēj sniegt pielietojamus risinājumus, taču problēmu risināšanas process atšķiras ar kreativitātes līmeni un kognitīvām iemaņām.

Adaptīvais stils problēmas risināšanā vairāk ietver esošās zināšanas un pieredzes stratēģijas, uzsverot pastāvošo paradigmu saglabāšanu. Turpretī inovatīvais stils problēmu risinājumus piedāvā ar kreatīvu, inovatīvu ideju un pieeju veicināšanu, uzlabojot un attīstot pastāvošās paradigmas. Īsāk sakot, adaptori problēmu risināšanu veicina ar nelieliem uzlabojumus, bet inovatori problēmu risinājumos iesaista jaunas un inovatīvas pieejas. 

M. Kirtons ir izstrādājis arī lietišķu instrumentāriju adaptācijas un inovācijas līmeņa noteikšanai organizācijās problēmu risināšanas kontekstā. "Kirtona adaptācijas-inovācijas saraksts" (*Kirton Adaption-Innovation Inventory*) paredz nosacītu skaitlisku klasificēšanu no augsti adaptīva līmeņa līdz augsti inovatīvam līmenim, piešķirot skaitlisku vērtību, lai noteiktu adaptācijas-inovācijas līmeni organizācijās. Mērīšanas skala ir no 32-160 punktiem. Adaptācijas-inovācijas līmeņa noteikšana jāskata trīs mainīgo kontekstā. Proti, oriģinalitāte, uzmanība detaļām un atbilstība noteikumiem. Tātad jo augstāka oriģinalitāte, mazāka uzmanība detaļām un lielāka uzmanība jaunām struktūrām, jo organizācijā problēmu risināšanā vairāk izmanto inovatīvās pieejas.

## Avoti
Michael J Kirton.(2007) *Adaption-Innovation: In the Context of Diversity and Change*. London: Taylor & Francis, 

## Ārējās saites
* Kirtona Adaptācijas-Inovācijas teorijas tīmekļa vietne
* Pārskats par Kirtona Adaptācijas-Inovācijas teoriju
Aragoniešu valoda

**Aragoniešu valoda** () ir romāņu saimes valoda, kurā runā no 10 līdz 20 tūkstošu Spānijas reģiona Aragonas ieleju iedzīvotāji.

## Ārējās saites

* Academia de l'Aragonés aragoniešu valodas regulators.
* Consello d'a Fabla Aragonesa
* Sociedat de Lingüistica Aragonesa
* Aragoniešu valoda
* Aragoniešu valodas kursi
* Ethnologue par aragoniešu valodu
* Aragoniešu valodas piemēri
* Webster aragoniešu-angļu vārdnīca
Oksidēšanas pakāpe

**Oksidēšanas pakāpe** ir ķīmiskā elementa atoma nosacīts elektriskais lādiņš molekulā (pieņemot, ka savienojums sastāv no joniem un elektronu pāreja no viena atoma pie otra ir pilnīga). Par oksidēšanas pakāpi (retumis **oksidēšanas stāvokli**) šis lielums nosaukts tādēļ, ka elektronu atdošana, veidojoties ķīmiskajai saitei, ir oksidēšanās. Oksidēšanas pakāpe ir pozitīva, ja elektroni ir atvilkti nost no atoma un negatīva, ja tie ir pievilkti klāt atomam. 

Kovalentajos savienojumos oksidēšanas pakāpe ir skaitliski vienāda ar pievilkto vai atvilkto elektronu pāru skaitu (kovalentās saites veidošanā vienmēr piedalās divi elektroni). Tie atomi, kuri dotajā savienojumā ir elektronegatīvāki, elektronus pievelk sev klāt. Piemēram, slāpeklis ir elektronegatīvāks par ūdeņradi un amonjaka NH3 molekulā trīsvērtīgā slāpekļa oksidēšanas pakāpe ir −3. Savukārt slāpekļa trifluorīda NF3 molekulā trīsvērtīgajam slāpeklim oksidēšanas pakāpe ir +3, jo fluors ir elektronegatīvāks. 

Oksidēšanas pakāpes skaitliskais lielums bieži (bet ne vienmēr) ir vienāds ar elementa vērtību. Vienkāršās vielās atomu oksidēšanas pakāpes ir 0, kaut arī vērtība ir cita (piemēram, F2 molekulā fluora vērtība ir 1, bet N2 molekulā slāpekļa vērtība ir 3). Tāpat oksidēšanas pakāpe atšķiras no vērtības, ja molekulā ir savstarpēji savienojušies vienādi atomi (piemēram, etāna C2H6 molekulā oglekļa oksidēšanas pakāpe ir -3, kaut gan vērtība, kā parasti organiskos savienojumos, ir 4). Propāna C3H8 molekulā oglekļa oksidēšanas pakāpe jau ir daļskaitlis. Neitrālā molekulā atomu oksidēšanas pakāpju algebriskā summa vienmēr ir nulle.

Oksidēšanas pakāpi parasti ķīmiskās formulās apzīmē virs elementa simbola, vispirms rakstot zīmi, tad ciparu (apzīmējot jonu lādiņus, vispirms raksta ciparu, tad zīmi).
 
 \stackrel{+1}{\mbox{Na}} \stackrel{-1}{\mbox{Cl}},   \stackrel{+2}{\mbox{Mg}} \stackrel{-1}{\mbox{Cl}}_{2},   \stackrel{-3}{\mbox{N}} \stackrel{+1}{\mbox{H}}_{3},   \stackrel{+2}{\mbox{C}} \stackrel{-2}{\mbox{O}},   \stackrel{+4}{\mbox{C}} \stackrel{-2}{\mbox{O}}_{2}, 

 \stackrel{+1}{\mbox{Cl}} \stackrel{-1}{\mbox{F}},   \stackrel{+1}{\mbox{H}} \stackrel{+5}{\mbox{N}} \stackrel{-2}{\mbox{O}}_{3},   \stackrel{-4}{\mbox{C}} \stackrel{+1}{\mbox{H}}_{4},   \stackrel{+1}{\mbox{K}} \stackrel{+7}{\mbox{Mn}} \stackrel{-2}{\mbox{O}}_{4}. 

Nestehiometriskiem savienojumiem oksidēšanas pakāpes jēdziens nav pielietojams.
Kingmena rifs

**Kingmena rifs** () ir lielākoties iegrimis, neapdzīvots tropiskais atols Klusā okeāna centrālajā daļā nedaudz uz ziemeļiem no ekvatora. Kingmena rifs pieder pie Laina salām un ir to galējais ziemeļu punkts. Tuvākā sala ir Palmiras atols 65 km attālumā.

Kingmena rifs ir Amerikas Savienoto Valstu neinkorporēta teritorija, ko pārvalda ASV Jūras kara flote no Vašingtonas. Statistiski rifs ietilpst ASV Mazajās Aizjūras Salās. Atols ir slēgts apmeklētājiem. Tā kopējā platība rifa aptvērumā ir 76 km², bet tikai niecīga daļa rifa austrumos paceļas virs jūras līmeņa un sauszemes platība ir mazāka par 0,01 km².

Citi, senāk lietotie, Kingmena rifa nosaukumi bija Keldju rifs (*Caldew Reef*), Marijas sēklis (*Maria Shoal*) un Kreina sēklis (*Crane Shoal*).

## Vēsture
thumb|left|200px|Kingmena rifs
Kingmena rifu 1789. gadā atklāja amerikāņu kapteinis Edmunds Fenings (*Edmund Fanning*) ar kuģi *Betsey*. Kapteinis V. E. Kingmens (*W. E. Kingmann*) rifu aprakstīja 1853. gadā no kuģa *Shooting Star*. ASV izvirzīja savas pretenzijas uz šo atolu ar nosaukumu **Dendžera rifs** (*Danger Reef*) 1856. gadā, pamatojoties uz Gvano salu aktu, lai arī uz rifa nekādu gvano iegulu nebija. Formāli ASV rifu anektēja 1922. gada 10. maijā ar nosaukumu "Kingmena rifs".

20. gadsimta 30. gados Kingmena rifs tika izmantots kā aviokompānijas PanAm lidojošo laivu pusceļa pieturas punkts lidojumos starp Havaju salām un ASV Samoa.

## Ārējās saites

* https://web.archive.org/web/20120511121850/http://janeresture.com/kingman_reef/index.htm
Rūta Ščogolevaite

**Rūta Ščogolevaite** (, dzimusi  Šauļos, Lietuvā) ir Lietuvas popmūzikas izpildītāja. 2007. gadā iznāca dziedātājas debijas albums *[[Paskutinis šokis]]* (). Rūta Ščogolevaite piedalījās arī 2007. gada Eirovīzijas nacionālajā atlasē Lietuvā ar dziesmu *[[If I Ever Make You Cry]]*, kur ieguva 2. vietu.

## Albumi
### ''Paskutinis Šokis'' (2007)
Odyssey (starta platforma)

thumb|200px|''Odyssey'' platforma ostā
***Odyssey*** jeb ***Odyssey Launch Platform*** (no angļu — 'Odiseja starta platforma') ir pašpiedziņas peldošā platforma, starta vieta, no kuras tiek palaista kosmiskā nesējraķete *[[Zenit-3SL]]*. Tā pieder starptautiskam konsorcijam *[[Sea Launch]]*. Tā ir bijusī naftas urbšanas platforma, kas Norvēģijā tika pārbūvēta raķešu palaišanai. Starti no platformas notiek uz ekvatora Klusajā okeānā, bet tās mājvieta ir ostā Longbīčā, Kalifornijā, ASV. Tā okeānā darbojas vienlaicīgi ar vadības kuģi *[[Sea Launch Commander]]*.

2016. gada 27. septembrī Krievijas aviācijas grupa *[[S7 Group]]* parakstīja līgumu par peldošās platformas *Odyssey* un tās infrastruktūras pirkšanu no konsorcija *Sea Launch*.

*Odyssey* ir 133 m gara un 67 m plata, pārvietošanas stāvoklī ūdensizspaids ir 30 000 tonnas, bet pusiegremdētā (darba) stāvoklī — 50 600 tonnas. Platformā ir iekārtotas dzīvošanas, ēšanas medicīnas un atpūtas vietas 68 apkalpes locekļiem un starta sistēmu personālam. Kuģošanas laikā raķete tiek uzglabāta lielā angārā, kurā tiek uzturēta noteikta vide. Raķeti starta pozīcijā nogādā un paceļ vertikālā stāvoklī ar mobilu transportieri. Īpašās tvertnēs tiek uzglabāta raķešdegviela (petroleja un šķidrais skābeklis).

Platformu 1982. gadā naftas ieguves uzņēmumam *Ocean Drilling and Exploration Company* uzbūvēja Japānas kompānija *[[Sumitomo Heavy Industries]]*. Sākotnēji tai tika dots nosaukums *Ocean Ranger II*, bet pēc *Ocean Ranger* nogrimšanas  tā tika pārdēvēta par *Ocean Odyssey*. Ar to tika veikti urbumi Aļaskā un Ziemeļjūrā.  uz platformas notika naftas noplūde un ugunsgrēks, viens cilvēks gāja bojā. Pēc tam vairākus gadus tā atradās Dandī dokos Skotijā. Tad par to ieinteresējās *[[Boeing]]*, lai izmantotu kā raķešu palaišanas vietu. Tika nodibināts starptautisks konsorcijs *[[Sea Launch]]*, un platforma tika pārvesta uz Stavangeru Norvēģijā. No 1995 līdz 1997. gadam tā tika pārbūvēta uzņēmumā *[[Kverner]]*: platforma tika pagarināta, pievienots atbalsta kolonu pāris, bijušā urbšanas klāja vietā tika izbūvēta starta vieta, raķetes apkalpes angārs. 1997. gada maijā *Odyssey* tika nogādāta uz Krievijas ostu Viborgu, kur tai uzstādītas Krievijā izgatavotās starta iekārtas.

thumb|200px|Platforma remontdokā ''Esquimalt BC''
Pirmais nesējraķetes *[[Zenit-3SL]]* izmēģinājuma lidojums notika . Kopš tā laika veikti vairāk nekā 24 lidojumi.  raķetes vadības programmatūras dēļ notika nesējraķetes avārija. Nopietnākas incidents bija , kad raķete uzsprāga tieši uz platformas, nopietni bojājot starta aprīkojumu, bet platforma daudz necieta, pašas spēkiem atgriezās ostā. Neviens cilvēks necieta.

## Atsauces

## Ārējās saites

* Sea Launch Boeing majas lapā
Leopolds Kronekers

**Leopolds Kronekers** (,  — ) bija vācu matemātiķis un loģiķis, kurš uzskatīja, ka aritmētika un matemātiskā analīze ir jābalsta uz "veseliem skaitļiem", sakot, "*Dievs radīja [[vesels skaitlis|veselos skaitļus]]; viss pārējais ir cilvēka darbs*" (Bell 1986, 477. lpp.). Tas izraisīja domstarpības ar viņa studentu Georgu Kantoru (Davis 2000, 59. lpp.). Kronekers bija Ernsta Kummera students un draugs uz mūžu.

## Biogrāfija
Leopolds Kronekers ir dzimis Līgnicā, Prūsijā (tagad Legņica, Polijā) ebreju ģimenē. 1845. gadā Kronekers Berlīnes universitātē uzrakstīja savu disertāciju skaitļu teorijā, dodot speciālu formulējumu vienībām konkrētos algebriskos skaitļu laukos. Ležens Dirihlē bija viņa skolotājs.

Pēc grāda iegūšanas Kronekers pārvaldīja sava tēvoča īpašumus un uzņēmumu, astoņus gadus nedarbojoties matemātikas jomā. Savā 1853. gada esejā par vienādojumu algebrisko atrisināmību, Kronekers paplašināja Evarista Galuā darba rezultātus vienādojumu teorijā. 1883. gadā viņš kļuva par Berlīnes universitātes profesoru.

Kronekers deva ieguldījumu arī nepārtrauktības attīstībā, pārveidojot iracionālus skaitļus par reāliem skaitļiem. Matemātiskajā analīzē viņš apstrīdēja sava kolēģa Karla Veierštrāsa formulējumu nepārtrauktai, nekur nediferencējamai funkcijai. 1850. gada publikācijā *Par piektās pakāpes vienādojumu vispārīgu risināšanu* Kronekers atrisināja piektās pakāpes vienādojumu, pielietojot grupu teoriju.

Kronekera finitisms padarīja viņu par intuicionisma pionieri matemātikas pamatos.

Kronekers mira  Berlīnē. Viņš ir apglabāts Sv. Mateusa Kirhofa kapsētā Šēnebergā, Berlīnē, netālu no Gustava Kirhofa.

## Bibliogrāfija
Primārā:
* 1887. "On the concept of number" in Ewald, William B., ed., 1996. *From Kant to Hilbert: A Source Book in the Foundations of Mathematics*, 2 vols. Oxford Uni. Press: 947-55.
* Jean van Heijenoort (1967), From Frege to Godel: A source Book in Mathematical Logic. 1879-1931, Harvard University Press, Cambridge, Mass.  (pbk.)

Sekundārā:
* Eric Temple Bell, 1986. *Men of Mathematics*, Simon and Schuster, New York.
* Martin Davis (2000), *Engines of Logic, Mathematicians and the origin of the Computer*, W.W. Norton & Company, New York.  pbk.

## Atsauces

## Ārējās saites

* Leopold Kronecker, The Mathematics Genealogy Project.
* Polinomiālo vienādojumu risinātājs, kas izmanto Kronekera metodi.
Odyssey

**Odyssey** ir Odisejas nosaukums angļu valodā.

Tas var būt arī:
* Odyssey (starta platforma) — peldošā nesējraķešu starta platforma
* 2001 Mars Odyssey — NASA Marsa zonde
* 2001: Kosmosa odiseja — Stenlija Kubrika zinātniskās fantastikas filma.
Cirks

[thumb|right|200px|[Billijs Smārts|Billija Smārta cirks Kembridžā]]
thumb|right|200px|Cirks
**Cirks** ir mākslas veids, kam raksturīgi dažādi priekšnesumi, ko izpilda cirka mākslinieki (akrobāti, ekvilibristi, žonglieri, iluzionisti, dzīvnieku dresētāji, klauni un tā tālāk).

## Cirka vēsture
Pirmie cirka triki, tādi kā kūleņošana un akrobātiski numuri, bijuši zināmi jau tālā senatnē. Taču cirks, kādu to pazīstam šodien, radās tikai 1768. gadā, kad anglis Filips Estlijs Londonā sāka uzstāties ar jātnieka trikiem un 1780. gadā uzbūvēja īpašu amfiteātri. Drīz jātnieku priekšnesumus papildināja virves dejotāji un spēkavīri. 1793. gadā Džons Rikets atvēra līdzīgu cirku ASV. Pirmās cirka izrādes notika speciāli celtās telpās; vēlāk jau radās ceļojošais cirks, piemēram, F.T. Bārnuma un Dž. Beilija cirks, kur kā artisti uzstājās virves dejotāji, burvju mākslinieki, klauni, jātnieki uz neapseglotiem dzīvniekiem un arī dresēti dzīvnieki. Cirka apmeklējumi ilgu laiku bijis viens no populārākajiem ģimenes kopīgās izklaidēšanās veidiem. Darbs cirkā prasa augstu profesionalitāti. Venisā, kas atrodas ASV Floridas štatā, ir pasaulē vienīgā klaunu koledža.

## Klauni

Katrs klauns ir unikāls. Ar savu dīvaino grimu un jocīgo kostīmu klauni ir katra cirka raksturīga iezīme. Ir ļoti nopietni jāstrādā, lai liktu cilvēkiem smieties. Klauni apgūst daudz dažādu mākslu. Viņi var būt mūziķi un akrobāti, mīmi un komiķi. Pirmais īstais skatuves klauns, kura priekšnesumā apvienojās joki ar nopietnību, bija Džozefs Grimaldi 19.gs. Angļu cirka klauni ir aizguvuši savu iesauku "Džo" un balto sejas grimu tieši no viņa.

## Ārējās saites
Gīdo van der Garde

**Gīdo van der Garde** (; dzimis  Rēnenā, Nīderlandē) ir nīderlandiešu sacīkšu pilots. Van der Garde ir bijušais Āzijas GP2 pilots, vairākus gadus bijis dažādu Formula 1 komandu testpilots. . gada sezonā debitēja *[[Caterham F1]]* komandā, startējot kopā ar Šarlu Piku.

Gīdo kļuva par Nīderlandes čempionu kartingu sacensībās 1998. gadā. Super A klasē viņš bija gada debitants 2001. gadā un pasaules čempions 2002. gadā. 2004. gadā nīderlandietis sāka piedalīties F3 Eirosērijā. Viņš tika izslēgts no *Renault* jauno pilotu programmas pēc tam, kad kopvērtējumā finišēja devītais. Gadu vēlāk viņš atkal bija devītais. 2006. gadā van der Garde pievienojās ASM komandai, kura dominēja gadu iepriekš. Ar vienu uzvaru tosezon pilots ierindojās 6. vietā kopvērtējumā. Viņš ir bijis viens no *[[Force India]]* testpilotiem . gadā.

thumb|left|Gīdo van der Garde 2012. gada Japānas ''Grand Prix'' brīvajos treniņbraucienos

Pēc tam, kad 2012. gada sezonā van der Garde veiksmīgi startēja GP2 sacīkšu sērijā, *[[Caterham Racing]]* sastāvā gūstot divas uzvaras un sešas reizes iegūstot pjedestāla vietas,  pirms . gada *[[Formula 1]]* sezonas sākuma *[[Caterham F1]]* komanda paaugstināja viņu no testpilota uz sacīkšu braucēju, un šai sezonā viņš startē kopā ar franču braucēju Šarlu Piku.

## Formula 1 rezultāti

 - Pašreizējā sezona.

## Atsauces

## Ārējās saites

* Oficiālā mājaslapa 
*  , 
* Giedo van der Garde , braucēja profils portālā ESPN F1
Hanss Šlēgels

**Hanss Šlēgels** (; dzimis ) ir ESA kosmonauts, Vācijas fiziķis.

Pirms nokļuva kosmonautu sagatavošanas grupā, viņš veica pētījumus pusvadītāju fizikas jomā.

Pirmais lidojums notika 1993. gadā misijā STS-55 kā derīgās kravas speciālists.

Otrais lidojums notika 2008. gada februārī misijā STS-122 Atlantis misijas speciālista amatā.

## Ārējās saites
Relatīvs virziens

250px|thumb|Attēlā parādīti relatīvie virzieni attiecībā pret cilvēku.

**Relatīvs virziens** ir virziens, kurš pastāv un ir izsakāms salīdzinājumā ar cilvēka ķermeņa novietojumu. Visbiežāk lietotie relatīvie virzieni ir šādi: uz augšu, uz leju, pa kreisi, pa labi, uz priekšu un atpakaļ. Absolūtie virzieni ne vienmēr atbilst relatīvajiem virzieniem.
Vulfstans no Hedebijas

**Vulfstans no Hedebijas** () bija viduslaiku anglosakšu ceļotājs un tirgotājs, kura stāstījums ietverts angļu karaļa Alfrēda Lielā (849-899) Eiropas ģeogrāfijas aprakstā, kas ir 5. gadsimta autora Paula Orozija (*Paulus Orosius*) darba adaptācija un ar 9. gadsimta zināšanām papildināts teksts.

## Vēsturiskā nozīme
Vulfstana stāstā, kas tapis ap 880. gadu, pirmo reizi precīzi aprakstīta Baltijas jūras dienvidu krasta ģeogrāfiju un pieminētas uz austrumiem dzīvojušās baltu ciltis, kas tradicionāli sauktas par aistiem jeb "austrumniekiem", viņu zeme par "Austrumu zemi" (*Eastland*) un viņu galvenā osta par Truso. Vēlākajos gadsimtos par aistiem sāka saukt dāņu iekarotās Igaunijas ziemeļu daļas iedzīvotājus, kuri paši sevi par "eesti" sākuši dēvēt tikai 19. gadsimta sākumā. Iespējams, ka arī ģermāņu valodās lietotais Baltijas jūras nosaukums "Ostsee", (Alfrēda Lielā Eiropas aprakstā "Ost Sea") ir etimoloģiski veidojies arī kā "Aistu jūra", vecākos tekstos "Sarmatu jūra" vai "Sarmatu okeāns". Vulfstana aprakstā pirmo reizi pieminēta arī Dānijas ķēniņa valsts un vendu cilšu apdzīvotā zeme (*Weonodland*).

## Aistu zemes apraksts Vulfstana stāstā

## Literatūra
* Niels Lund u. a.: *Ottar og Wulfstan. To rejsebeskrivelser fra vikingetiden.* Roskilde 1983
* Karl Baumann: *Die Prussen. Ein sympathisches Volk zwischen Weichsel und Memel.* Rautenberg, Leer 1991, .
Gērijs Pafets

**Gērijs Pafets** (; dzimis , Bromlijā, Apvienotajā Karalistē) ir angļu autosportists, pazīstams kā DTM pilots un *[[McLaren]]* Formula 1 komandas testpilots.

## Karjera
1999. gadā Pafets ieguva McLaren Autosport BRDC balvu. 2000. gadā brits piedalījās Lielbritānijas F3 satelītsērijā un dominēja čempionātā, izcīnot 13 uzvaras, 13 ātrākos apļus un 13 *pole-position*. Gadu vēlāk Pafets piedalījās Vācijas F3, kur kopvērtējumā finišēja sestajā vietā. 2002. gadā viņš turpināja piedalīties čempionātā un kļuva par čempionu ne reizi nezaudējot. 2003. gadā viņš bija plānojis piedalīties Formula 3000, tomēr pēc vienas sacīkstes komanda bankrotēja, tāpēc Pafets devās uz DTM. 2005. gadā viņš kļuva par čempionu. Kopš tā laika viņš ir *McLaren* komandas testpilots.

Pēc vienas izlaistas sezonas 2007. gadā Pafets atgriezās DTM.

## Ārējās saites

* Oficiālā mājaslapa
Singapūras Grand Prix

**Singapūras ''Grand Prix*** ([[angļu valoda|angļu]]: *Singapore Grand Prix*) ir ikgadēja *Formula 1* *Grand Prix* izcīņa, kas notiek [[Singapūra|Singapūrā]], [[Marinas līča ielu trase|Marinas līča ielu trasē]]. . gada sezonas Singapūras *Grand Prix* bija pirmās nakts sacīkstes *F1* čempionāta vēsturē.

[[20. gadsimts|20. gadsimta]] [[1960. gadi|sešdesmitajos]] un [[1970. gadi|septiņdesmitajos]] gados ar Singapūras GP nosaukumu apzīmēja sacīksti [[Tomsona ceļa trase|Tomsona ceļa trasē]], kurā agrāk norisinājās [[Malaizijas Grand Prix|Malaizijas GP]]. Pirmais Singapūras *Grand Prix* uzvarētājs bija spānis [[Fernando Alonso]]. Savukārt veiksmīgākais pilots Singapūras lielās balvas izcīņā ar četrām uzvarām ir vācietis [[Sebastiāns Fetels]]. pašreizējais [[2016. gada Singapūras Grand Prix|Singapūras *Grand Prix*]] aizstāvošais uzvarētājs ir vācietis [[Niko Rosbergs]].

[[Attēls:Singapore trac.png|thumb|alt=|227x227px|Singapūres Trase 2019. gadā]]
== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts

## Atsauces

## Ārējās saites

* Oficiālā mājaslapa
Filips Ādamss

**Filips Ādamss** (; dzimis , Muskronā, Beļģijā) ir bijušais Formula 1 pilots.

Sacīkšu braucēja karjeru sāka kā 1981. gadā ar kartings un 1987. gadā izcīnot 3.vietu Eiropas čempionātā. 1988. gadā startēja britu Vauxhall-Lotus čempionātā (8. vieta) un Eiropas Opel-Lotus (31. vieta), bet pēc tam devās uz Lielbritānijas F3. 1989. un 1990. gadā startējot Bowman-Racing sastāvā izcīnīja 6. vietu. 1991. gadā devās uz Japānas F3 (12. vieta) un Japānas F3000, kurā neizcīnija nevienu punktu. 1992. gadā atgriezās Lielbritānijas F3, kur ieņēma 2. vietu, izcīnot 2 uzvaras un savācot 102 punktus Alan Docking Racing komandas sastāvā. 1993. gadā kļuva par Lielbritānijas F2 čempionu ar 5 uzvarām. 1994. gadā tika pie iespējas startēt Lotus komandā Beļģijas un Portugāles GP. Kvalifikācijās viņš ieņēma attiecīgi 26. un 25. vietu. Beļģijas GP izstājās, bet Portugāles GP finišēja 16. vietā, 4 apļus aiz uzvarētāja.

## Formula 1 rezultāti

## Ārējās saites
Pēteris no Duisburgas

thumb|1679. gadā izdotās "Prūsijas zemes hronikas" titulllapa

**Pēteris no Duisburgas**, arī **Pēteris no Dusburgas** vai **Pēteris fon Dusburgs** (dzimis 13.gs. otrā pusē, miris 14. gs. pirmajā pusē), (, ) bija Vācu ordeņa priesteris un hronists. 

## Dzīves gājums
Pēteris no Duisburgas dzīvojis laikmetā tūlīt pēc Prūsijas iekarošanas, viņa pamatdarbs ir "Prūsijas zemes hronika" (*Chronicon Terrae Prussiae*), kas tapis latīņu valodā. Hronika pamatā pabeigta 1326. gadā, vēlāk papildināta līdz 1330. gadam. Saglabājusies vienīgi 15. gadsimta kopijās. Tajā aprakstīta Prūsijas militārā iekarošana un baltu prūšu tautas tradīcijas, reliģija un paražas. Hronikas 84. sadaļā detalizēti aprakstīta 1260. gada Durbes kauja.

## Literatūra

* Dieter Wojtecki: *Studien zur Personengeschichte des Deutschen Ordens im 13. Jahrhundert*. Steiner-Verlag, Wiesbaden 1971. (=Quellen und Studien zur Geschichte des oestlichen Europa. Bd. 3). Zugl. Teildruck der philos. Dissertation, Münster 1968. (vāciski)

## Ārējās saites
* Petri de Dusburg. Chronicon Terrae Prussiae Valda Salmiņa latviskais tulkojums  
* Par Pēteri no Duisburgas ''historia.lv'' 
* Par Pēteri no Duisburgas 
* ''Chronicon Terrae Prussiae''
Ēgirs

250px|thumb|Ēgirs un viņa meitas vāra alu lielā podā.
**Ēgirs** () skandināvu mitoloģijā ir milzis un jūras karalis. Ēgirs tiek personificēts kā okeāna spēku pārvaldītājs. Ēgiram ar citām dievībām ir draudzīgas attiecības. Viņš bieži aicina tos pie sevis uz nelielām dzīrēm. Skandināvi uzskatīja, ka viņš dzīvo uz Hlesijas salas, kura tagad pieder Dānijai. Dzejā tiek aprakstīts, ka Ēgirs dzīvo alā, kurā sienas laistās zeltā un plūst alus upes. Viņš tiek arī aprakstīts vai personificēts kā mierīga jūra.

Skandināvi ticēja, ka Ēgirs kopā ar savu dzīvesbiedreni Rānu savos tīklos ķer jūrasbraucējus un gremdē kuģus. Ēgiram ar Rānu ir deviņas meitas, kuras ir nosauktas šādos vārdos: *Bára* (vai *Dröfn*), *Blóðughadda*, *Bylgja*, *Dúfa*, *Hefring*, *Himinglæva*, *Hrönn*, *Kólga* un *Unnr*. Katrs no šiem vārdiem apzīmē sava veida jūras vilni.

Ēgirs ir Fornjota dēls. Fornjots ir dievība, kura pārvalda Somiju.
Gērijs Bekers

**Gērijs Stenlijs Bekers** (*Gary Stanley Becker*, —) bija amerikāņu ekonomists, Čikāgas skolas pārstāvis. Pazīstams ar cilvēkkapitāla un ģimenes ekonomiskā modeļu pētījumiem. 1992. gadā ieguvis Nobela prēmiju ekonomikā "par mikroekonomiskās analīzes sfēras paplašināšanu uz cilvēku rīcību un mijiedarbību, arī ārpus tirgus attiecībām".

1951. gadā ieguva ekonomikas bakalaura grādu Prinstonas Universitātē, bet 1955. gadā - doktora grādu Čikāgas Universitātē. No 1957. līdz 1968. gadam pasniedza Prinstonas Universitātē, vēlāk atgriezās Čikāgas Universitātē.

Bekera ekonomikas teorijas pētījumu virzienus var iedalīt četrās grupās:
* investīcijas cilvēkkapitālā
* uzvedība un laika sadalīšana ģimenē no ekonomiskās teorijas viedokļa
* nozieguma un soda ekonomiskā motivācija
* diskriminācija tirgū

Pēc politiskās pārliecības bieži tiek uzskatīts par konservatoru. Imigrācijas tarifa ieviešanas idejas piekritējs.

## Nepilna bibliogrāfija

* Gary S. Becker (1957, 1971, otrais izdevums.). *The Economics of Discrimination.* Chicago, University of Chicago Press. . 
* Gary S. Becker (1964, 1993, 3rd ed.). *Human Capital: A Theoretical and Empirical Analysis, with Special Reference to Education.* Chicago, University of Chicago Press. .
* Gary Becker (1968). *Crime and Punishment: An Economic Approach.* The Journal of Political Economy 76: 169-217. 
* Gary S. Becker (1981, 1991, papl. izdevums). *A Treatise on the Family*. Cambridge, MA, Harvard University Press. .
* Gary Becker (1983). *A Theory of Competition among Pressure Groups for Political Influence*. The Quarterly Journal of Economics 98: 371-400. 
* Gary S. Becker (1992). *The Economic Way of Looking at Life* (Nobela prēmijas lekcija) 
* Becker, Gary S. (1996). *Accounting for Tastes. Part I: Personal Capital; Part II: Social Capital.* Cambridge, MA: Harvard University Press. .

## Ārējās saites

* Bekera - Poznera blogs 
* Bekera autobiogrāfija
Bekers

**Bekers** ir vācu (*Becker*) vai spāņu (*Bécquer*) izcelsmes uzvārds. Cilvēki ar šo uzvārdu:

* Alberts Bekers (*Albert Becker*, 1896—1984) — Austrijas un Argentīnas šahists;
* Alisons Bekers (*Alisson Becker*; 1992) jeb Alisons — Brazīlijas futbolists;
* Benjamins Bekers (*Benjamin Becker*; 1981) — vācu tenisists;
* Boriss Bekers (*Boris Becker*; 1967) — vācu tenisists;
* Džeisons Bekers (*Jason Becker*; 1969) — ASV mūziķis;
* Gērijs Bekers (*Gary Becker*; 1930—2014) — ASV ekonomists;
* Gustavo Adolfo Bekers (*Gustavo Adolfo Bécquer*; 1836—1870) — spāņu dzejnieks;
* Jureks Bekers (*Jurek Becker*; 1937—1997) — vācu rakstnieks;
* Kuno Bekers (*Kuno Becker*; 1978) — meksikāņu aktieris;
* Ričards Bekers (*Richard Becker*; 1959) — amerikāņu šaha problēmists;
* Valters Bekers (*Walter Becker*; 1950) — ASV mūziķis;
* Volfgangs Bekers (*Wolfgang Becker*; 1954—2024) — vācu kinorežisors;
* Žaks Bekers (*Jacques Becker*; 1906—1960) — franču kinorežisors un scenārists.
FK Vindava

**FK Vindava** ir bijušais futbola klubs no Ventspils, kas ir dibināts 2007. gadā. 2007. gadā Vindava kļuva par 1. līgas čempioniem un 2008. gadā debitēja Virslīgā. Kluba nosaukums ir ņemts no Ventspils pilsētas kādreizējā nosaukuma. Pēc 2008. gada sezonas kluba Virslīgas komanda tika likvidēta un klubs pievērsās tikai jauniešu futbolam.

## Iegūtās vietas Latvijas čempionātā

ImageSize = width:400 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2006 till:01/07/2008
ScaleMajor = unit:year increment:1 start:2007 
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)  
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData= 
  bar:Position width:15 color:white align:center

  from:01/07/2006 till:01/07/2007  shift:(0,-4) text:1
  from:01/07/2007 till:01/07/2008  shift:(0,-4) text:8

  from:01/07/2006 till:01/07/2007  color:bl2  shift:(0,13)  text: "1. līga"
  from:01/07/2007 till:01/07/2008  color:bl1  shift:(0,13)  text: "Virslīga"


## Sasniegumi Latvijas kausa izcīņā
* 2008 - ceturtdaļfināls
* 2007 - astotdaļfināls

## Atsauces

## Ārējās saites
* Latvijas Futbola Federācija
Nellija Furtado

**Nellija Kima Furtado** (*Nelly Kim Furtado*; dzimusi ) ir portugāļu izcelsmes kanādiešu dziedātāja, dziesmu autore un ierakstu producente. Viņai ir gan Kanādas, gan Portugāles pilsonība.

Pasaules ievērību Nellija Furtado ieguva 2000. gadā, kad izdeva savu debijas albumu "Whoa, Nelly!", kurā bija iekļauts viņas pirmais hits, "Grammy" balvu ieguvušais "I'm Like a Bird". Pēc kļūšanas par māti un komerciāli mazāk veiksmīgā albuma "Folklore", kurā dziedātāja vairāk pievērsās folkmūzikai, 2006. gadā viņa atgriezās pie vispasaules atzinības ar savu albumu "Loose", kurā krietni izmanījies viņas skanējums, pateicoties producentam Timbaland. Ļoti labus panākumus guva albuma 4 singli "Maneater", "Promiscuous", "All Good Things (Come to an End)" un "Say It Right". Šobrīd albums "Loose" ir pārdots vairāk nekā 8 miljonos eksemplāru visā pasaulē.

Furtado mūzikā bieži dzirdama eksperimentēšana ar dažādiem mūzikas instrumentiem, skanējumiem, žanriem, valodām un balss stiliem.

## Diskogrāfija

;Studijas albumi
* *[[Whoa, Nelly!]]* (2000)
* *[[Folklore]]* (2003)
* *[[Loose]]* (2006)
* *[[Mi Plan]]* (2009)
* *[[The Spirit Indestructible]]* (2012)
* *The Ride* (2017)
* *7* (2024)

;Citi albumi
* *[[Sessions@AOL]]* (2004) 
* **' (2007)

;DVD
* ''[[Loose Mini DVD]]'' (2006)
* **' (2007)

## Ārējās saites

* Oficiālā mājaslapa
Sundu valoda

**Sundu valoda** (*Basa Sunda*) (arī **zundu valoda**; atvasinot no Zunda salām) ir viena no lielākajām Indonēzijas valodām, kuru lieto ap 27 miljoni cilvēku Javas salas rietumu daļā, kas ir 27% no Indonēzijas iedzīvotājiem.

Valoda pieder pie austronēziešu valodu saimes. Izšķir 4 galvenos vietējos dialektus:
* Bantenas dialekts,
* Bogoras dialekts,
* Priananas dialekts,
* Čirebonas dialekts.

**Priananas dialekts**, kas izplatīts lielākajā sundu valodas izplatības areālā, ir arī galvenais dialekts, kurā notiek apmācības pamatskolās līdz 9.klasei.

Sundu valoda šobrīd lieto latīņu alfabētu, kurš 19.gs. nomainīja sundu alfabētu.

## Ārējās saites

* ''Ethnologue'' par sundu valodu